
<Commission>{EMPL}Kumitat għall-Impjiegi u l-Affarijiet Soċjali</Commission>
Il-President

<Date>{19/03/2024}19.3.2024</Date>
Is-Sur Johan Van Overtveldt
President
Kumitat għall-Baġits
BRUSSELL
Suġġett:	<Titre>Opinjoni dwar il-proposta għal deċiżjoni tal-Parlament Ewropew u tal-Kunsill dwar il-mobilizzazzjoni tal-Fond Ewropew ta’ Aġġustament għall-Globalizzazzjoni għall-Ħaddiema Ssensjati wara applikazzjoni mill-Ġermanja – EGF/2023/003 DE/Vallourec </Titre><DocRef>(2024/0049(BUD))</DocRef>
Sur President,
Skont il-proċedura inkwistjoni, il-Kumitat għall-Impjiegi u l-Affarijiet Soċjali ngħata l-istruzzjoni li jippreżenta opinjoni lill-Kumitat tiegħek u ddeċieda li jibgħat din l-opinjoni fil-forma ta’ ittra.
Il-Kumitat għall-Impjiegi u l-Affarijiet Soċjali eżamina l-kwistjoni matul il-laqgħa tiegħu tad-19 ta’ Marzu 2024 u ddeċieda li jistieden lill-Kumitat għall-Baġits, bħala l-kumitat responsabbli, biex jinkorpora s-suġġerimenti li ġejjin hawn taħt fil-mozzjoni għal riżoluzzjoni tiegħu.

Dejjem tiegħek,
Dragoş Pîslaru

SUĠĠERIMENTI
A.	Billi, fil-15 ta’ Novembru 2023, il-Ġermanja ppreżentat applikazzjoni EGF/2023/003 DE/Vallourec għal kontribuzzjoni finanzjarja mill-FEG, wara sensji f’Vallourec (Vallourec Deutschland GmbH (VAD)) fil-Ġermanja; 
B.	Billi l-applikazzjoni hija relatata ma’ 1 518-il ħaddiem issensjat li l-attività tagħhom fil-VAD waqfet; billi din l-intrapriża topera fis-settur ekonomiku kklassifikat taħt id-diviżjoni 24 tan-NACE Reviżjoni 2  (Manifattura ta’ metalliċi bażiċi); billi s-sensji mogħtija mill-intrapriża jinsabu fir-reġjun ta’ Düsseldorf;
C.	Billi l-Kummissjoni qieset din l-applikazzjoni tal-Ġermanja ammissibbli skont il-kriterji ta’ intervent tal-Artikolu 4(2), il-punt (a), tar-Regolament dwar il-FEG, li jirrikjedi mill-anqas li 200 ħaddiem jiġu ssensjati matul perjodu ta’ referenza ta’ erba’ xhur f’impriża fi Stat Membru, inklużi l-ħaddiema ssensjati minn fornituri u produtturi downstream u/jew minn persuni li jaħdmu għal rashom li l-attività tagħhom tkun waqfet;
D.	Billi, fid-29 ta’ Frar 2024, il-Kummissjoni adottat proposta għal deċiżjoni dwar il-mobilizzazzjoni tal-FEG favur il-Ġermanja biex tappoġġja r-riintegrazzjoni fis-suq tax-xogħol ta’ 835 benefiċjarju speċifikat, jiġifieri ħaddiema ssensjati mill-VAD; 
E.	Billi l-intrapriża, Vallourec Deutschland GmbH (VAD), hija s-sussidjarja Ġermaniża ta’ Vallourec S.A, Franza; billi l-intrapriża kienet timmanifattura tubi tal-azzar illaminati bis-sħana mingħajr weldjatura fiż-żewġ fabbriki tal-azzar tagħha fil-Ġermanja, fil-bliet ġirien ta’ Düsseldorf u Mülheim an der Ruhr; billi wara snin ta’ telf finanzjarju ttieħdu għadd ta’ miżuri ta’ ristrutturar u tnaqqis fin-numru tal-impjegati, kif ukoll tnieda pjan ta’ rkupru apposta fl-2018; billi biex isalvaw is-siti tal-produzzjoni, l-impjegati wrew il-volontà li jagħmlu konċessjonijiet kbar; billi minkejja dan, intilfu aktar minn 1 400 impjieg mill-2015 minħabba dan ir-ristrutturar; 
F.	Billi Vallourec S.A. iddeċidiet fl-2021 li tbigħ il-fabbriki tat-tubi tagħha fil-Ġermanja u li tittrasferixxi l-produzzjoni lejn il-Brażil; billi kull tentattiv għall-bejgħ tas-siti tal-produzzjoni falla, u dan wassal għall-għeluq definittiv tas-siti u rriżulta fis-sensja tal-impjegati li kien fadal sal-1 ta’ Jannar 2025 (fi tliet fażijiet, bl-ewwel lott ta’ ħaddiema li telqu l-kumpanija sal-1 ta’ Jannar 2024, it-tieni lott li waslu biex jitilqu sal-1 ta’ Lulju 2024, u t-tielet lott sal-1 ta’ Jannar 2025); 
G. 	billi l-VAD qablet li tistabbilixxi kumpanija ta’ trasferiment għal kull lott ta’ sensji u l-intrapriża offriet ukoll pjan ta’ rtirar kmieni għall-impjegati li twieldu fl-1966 jew qabel, kif ukoll pjanijiet ta’ terminazzjoni volontarja għall-persuni li jaf ma jkollhomx aktar bżonn assistenza biex isibu impjieg ġdid;
H.	Billi dawn is-sensji huma mistennija li jkollhom effett negattiv sinifikanti fuq l-ekonomija lokali, u din kienet soġġetta għal bidliet strutturali kbar f’dawn l-aħħar deċennji bi tnaqqis sinifikanti fl-impjiegi fil-produzzjoni u speċjalment fil-manifattura tal-metall; billi s-sensji mistennija jikkawżaw żieda fir-rata tal-qgħad fil-bliet ta’ Mülheim u Düsseldorf, bi 11,6 % u 5,6 % rispettivament; 
I.	Billi s-swieq tal-impjiegi lokali fir-reġjun ivarjaw b’livell għoli ta’ qgħad f’Mülheim u b’rata għolja ħafna ta’ impjieg fis-settur terzjarju f’Düsseldorf; billi l-profili tal-ħaddiema ssensjati ma jaqblux mal-ħiliet imfittxija fis-suq tax-xogħol; billi l-biċċa l-kbira tal-ħaddiema kkonċernati jinsabu fi stadju avvanzat tal-karrieri professjonali tagħhom għax ħadmu għall-VAD għal żmien twil, b’livelli ta’ kwalifiki formali li mhumiex kompetittivi fis-suq tax-xogħol attwali; billi t-titjib u t-tiġdid tal-ħiliet tal-ħaddiema f’konformità mad-domanda tas-suq tax-xogħol għal impjiegi kwalifikati għalhekk se jkunu ta’ sfida, b’mod partikolari meta wieħed iqis in-numru kbir ta’ persuni ssensjati fl-istess ħin; 
J.	Billi l-Ġermanja indikat li l-pakkett ikkoordinat ta’ servizzi personalizzati tfassal b’konsultazzjoni mas-sħab soċjali, f’konformità mal-Artikolu 7(4) tar-Regolament (UE) 2021/691; 
K.	Billi l-Ġermanja kkonfermat li l-miżuri li jirċievu kontribuzzjoni finanzjarja mill-FEG mhux se jirċievu wkoll kontribuzzjonijiet finanzjarji minn strumenti finanzjarji oħra tal-Unjoni;
L.	Billi l-FEG ma għandux jaqbeż ammont annwali massimu ta’ EUR 186 miljun (fi prezzijiet tal-2018), kif stipulat fl-Artikolu 8 tar-Regolament tal-Kunsill (UE, Euratom) 2020/2093 tas-17 ta’ Diċembru 2020 li jistabbilixxi l-qafas finanzjarju pluriennali għas-snin mill-2021 sal-2027;
Għalhekk, il-Kumitat għall-Impjiegi u l-Affarijiet Soċjali jistieden lill-Kumitat għall-Baġits, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:
1.	Ifakkar li l-objettiv tal-FEG huwa li juri solidarjetà mal-benefiċjarji, u li jagħtihom l-appoġġ; iqis li l-kontribuzzjonijiet finanzjarji mill-FEG għandhom ikunu diretti primarjament lejn miżuri ta’ politika attiva tas-suq tax-xogħol u servizzi personalizzati li jkollhom l-għan li jintegraw mill-ġdid malajr lill-benefiċjarji f’impjieg deċenti u sostenibbli fis-settur ta’ attività inizjali tagħhom jew barra minnu; jisħaq fuq l-importanza li l-ħaddiema jitħejjew għat-tranżizzjoni ekoloġika u dik diġitali tal-ekonomija u s-soċjetà Ewropej, liema tranżizzjonijiet huma meħtieġa b’mod urġenti; itenni, f’dan il-kuntest, ir-rwol importanti li għandha l-Unjoni, inkluż permezz tal-FEG, fil-kontribut għall-finanzjament tal-kwalifiki meħtieġa għat-tranżizzjoni ġusta skont il-Patt Ekoloġiku Ewropew; 
2.	Jaqbel mal-Kummissjoni li l-kundizzjonijiet stabbiliti fl-Artikolu 4(2), il-punt (a), tar-Regolament dwar il-FEG huma ssodisfati u li l-Ġermanja hija intitolata għal kontribuzzjoni finanzjarja ta’ EUR 2 984 627 skont dak ir-Regolament, somma li tirrappreżenta 60 % tal-ispiża totali ta’ EUR 4 974 379, liema spiża tinkludi n-nefqa għal servizzi personalizzati ta’ EUR 4 783 057 u n-nefqa għal attivitajiet ta’ tħejjija, ta’ ġestjoni, ta’ informazzjoni u ta’ pubbliċità, ta’ kontroll u ta’ rapportar ta’ EUR 191 322;
3.	Jilqa’ l-fatt li f’Novembru 2022, l-Awtorità Ġermaniża ta’ Ġestjoni tal-FEG daħlet f’diskussjonijiet mal-intrapriża li tat is-sensji, il-kuntrattur terz ikkummissjonat bl-istabbiliment tal-kumpanija ta’ trasferiment, is-Servizz Pubbliku tal-Impjiegi, kif ukoll l-awtoritajiet rispettivi tal-Istat Federali ta’ Nordrhein-Westfalen dwar applikazzjoni possibbli tal-FEG u li fit-13 ta’ Frar 2023 intlaħaq ftehim dwar pjan ta’ azzjoni komuni;
4.	Jinnota li l-applikazzjoni hija relatata ma’ 1 518-il ħaddiem issensjat fil-kumpanija Vallourec Deutschland GmbH (VAD); jinnota wkoll li 835 ħaddiem se jkunu benefiċjarji fil-mira; jisħaq li 73,5 % tal-benefiċjarji speċifikati għandhom bejn it-30 u l-54 sena filwaqt li 20,1 % għandhom aktar minn 54 sena, li 89,1 % għandhom edukazzjoni sekondarja tat-tieni livell jew postsekondarja jew anqas u li 95,6 % minnhom huma rġiel; jisħaq ukoll li l-ħtiġijiet speċifiċi ta’ dawn il-gruppi għandhom jitqiesu meta jiġu pprovduti servizzi personalizzati, b’mod partikolari minħabba l-profil ta’ ħiliet tagħhom u s-sitwazzjoni fis-swieq tax-xogħol lokali;
5.	Jisħaq li l-Ġermanja kkonfermat li l-miżuri appoġġjati mill-FEG mhux se jirċievu kontribuzzjonijiet finanzjarji minn strumenti finanzjarji oħrajn tal-Unjoni;
6.	Ifakkar li s-servizzi personalizzati li għandhom jiġu pprovduti lill-ħaddiema skont l-Artikolu 8(7), il-punt (h), tar-Regolament dwar il-FEG jikkonsistu fl-azzjonijiet li ġejjin: (a) miżuri għat-titjib tal-ħiliet, (b) konsulenza ta’ gwida u orjentazzjoni vokazzjonali / miżuri ta’ attivazzjoni, (c) servizzi ta’ konsulenza għall-bidu ta’ negozju, (d) għotjiet għall-bidu ta’ negozju, (e) għajnuna għat-tiftix ta’ impjieg, (f) inċentivi għat-titjib tal-ħiliet, (g) aktar inċentivi, u (h) indennizz għat-taħriġ;
7.	Jilqa’ bis-saħħa l-miżura proposta dwar ħiliet bażiċi diġitali (Digitale Grundqualifizierung), li tieħu ħsieb id-disseminazzjoni tal-ħiliet meħtieġa fl-era industrijali diġitali, kif meħtieġ fl-Artikolu 7(2) tar-Regolament dwar il-FEG; jinnota li din il-miżura hija mmirata b’mod partikolari lejn dawk il-parteċipanti mingħajr ħiliet diġitali jew bi ftit li xejn minnhom; jilqa’ l-fatt li l-parteċipanti se jingħataw laptops sabiex ikunu jistgħu jsegwu l-kors u jipprattikaw id-dar, kif ukoll minħabba l-fatt li se tingħata attenzjoni speċjali għall-ħiliet applikati li jgħinu lill-parteċipanti jużaw l-għodod tal-internet għat-tiftix ta’ impjieg;
8.	Ifakkar fil-possibbiltà ta’ miżuri speċjali limitati fiż-żmien fi ħdan il-pakkett ikkoordinat, inkluż, fost l-oħrajn, il-ħlas ta’ indennizzi għall-indukrar tat-tfal, kif previst fl-Artikolu 7.2, il-punt (b), tar-Regolament dwar il-FEG sabiex tiġi ffaċilitata l-parteċipazzjoni ta’ dawk li qed ifittxu impjieg fl-attivitajiet proposti.

